Ritratt meħud mill-filmat .td_uid_2_613632f5768ad_rand.td-a-rec-img{text-align:left}.td_uid_2_613632f5768ad_rand.td-a-rec-img img{margin:0 auto 0 0} Read in English . Il-Kap tal-Partit Nazzjonalista Bernard Grech qal li l-iżvilupp "imħanżer" u "esaġerat" li għaddej illum huwa minħabba l-Gvern Laburista. F'sessjoni ta' mistoqsija u tweġiba li indirizza f'Marsaskala, Grech tkellem fuq kwistjonijiet ta' żvilupp fil-lokalità bħal dik tal-marina u taż-Żonqor, kif ukoll kwistjonijiet ta' żvilupp b'mod ġenerali. Huwa rrefera għall-konvinzjoni ta' ċertu nies li l-problemi fil-pajjiż bdew taħt il-Gvern Nazzjonalista. Sostna li ma nistgħux nibqgħu nħallu min iqarraq jgħid li jekk saret xi ħaġa ħażina, dan kien minħabba l-Partit Nazzjonalista, u jekk xi ħaġa tajba minħabba l-Partit Laburista. Irrefera għall-pjanijiet lokali li sejjes il-PN fl-2006 u qal, "Jekk dawn huma daqshekk ħżiena, għaliex il-Partit Laburista ma biddilhomx fit-tmien snin u nofs li ilu fil-Gvern?" Qal li dawn il-pjanijiet ġabu tibdiliet, u l-possibbiltà lil ħafna Maltin u Għawdxin li jibnu u jipprovdu għajxien għalihom u għal uliedhom. L-iżvilupp esaġerat, iżda, fi kliem Grech, ma sarx minħabba dawn il-pjanijiet, imma minħabba li għamel il-Partit Laburista fl-2015. Aqra aktar "Il-PN mhux se jreġġa' lura l-pjanijiet lokali tal-2006" "Flimkien nirbħu kontra l-miljuni tal-ftit" Il-Kap tal-Oppożizzjoni saħaq li ma nistgħux inħallu ftit persuni li jaħtfu u jagħmlu kollox tagħhom minn wara dahar kulħadd, lil min jiflaħ u hu b'saħħtu joħdilna l-bajjiet jew il-lokalitajiet tagħna. Semma l-kwistjoni li qamet il-Belt Valletta din il-ġimgħa meta ġiet ikkapparrata Triq il-Merkanti bi pjanċi għall-imwejjed u s-siġġijiet quddiem lukanda lussuża, u sostna li ma nistgħux nibqgħu nirraġunaw li kollox huwa għall-bejgħ u għall-flus. " Irridu nibżgħu għal xulxin biex ngħixu aħjar, inħossu li għandna postna f'dal-pajjiż, mhux jirbaħ biss min għandu l-flus u l-ħbieb fil-poter," fisser il-Kap tal-PN. Huwa appella lil kulħadd biex jingħaqad mal-PN sabiex titwettaq bidla, hu min hu u ġej minn liem partit ġej. Dwar il-proposta kontroversjali għal marina f'Marsaskala, Grech qal li l-marina kif proposta żgur mhix aċċettabbli. Madankollu, hu ma jeskludix li taħt Gvern Nazzjonalista jsir iżjed organizzar tad-dgħajjes fiż-żona, iżda mhux b'tali mod li ż-żona takkomoda biss lil dawk li għandhom il-jottijiet kbar. Aqra aktar Abela ddefenda l-marina proposta f'Marsaskala – PN Apparti hekk, Grech wiegħed li Gvern Nazzjonalista kieku jagħmel minn kollox biex l-art li ngħatat lil Sadeen fiż-Żonqor, "biex isir miljunarju," joħodha lura u jagħtiha lill-poplu. "Flimkien nistgħu nirbħu kontra l-miljuni tal-ftit," iddikjara Grech. Din iż-żona kieku l-PN jixtieq jagħmilha park nazzjonali, għaliex irid li r-residenti jitpoġġew fiċ-ċentru tal-politika, u jkunu jistgħu jgawdu ż-żoni tagħhom. Dwar il-proġett fiż-Żonqor Aġġornata: Il-proġett ta' Sadeen mhux proġett nazzjonali – Front Ħarsien ODZ .td_uid_3_613632f576d37_rand.td-a-rec-img{text-align:left}.td_uid_3_613632f576d37_rand.td-a-rec-img img{margin:0 auto 0 0}